6 फरवरी कें सांझ 6 बजे नारी उद्गार संस्थान मैथिली नाटक राजा सलहेस (नटुआ नाच) क' मंचन करत. एकर निर्देशन यदुवीर यादव करताह. 'राजा सलहेस' ,महेंद्र मलंगिया द्वारा लिखल गेल अछि.
 नाटकक' प्रस्तुति राष्ट्रीय नाट्य विद्यालय, मंडी हाउस, नई दिल्ली मे होएत. नाटक करीब दू घंटाक अछि.
 टिकट क' बुकिंग आहां ऑनलाइन सेहो क' सकैत छी. नेशनल स्कूल ऑफ ड्रामा परिसर सं टिकट सेहो लेल जा सकैत अछि. टिकट क' दाम 50 टका सं शुरू अछि.
 पिछला बरख भारत रंग महोत्सव मे मैलोरंग 'धूर्त समागम' क' मंचन केने छल जेकर खूब प्रशंसा भेल छल.
 राजा कुलहेसर क' बेटी, राजकुमारी चंद्रावती, देवी दुर्गा सं राजा सलहेस सं विवाह क' वरदान मांगय छथि. देवी दुर्गा राजकुमारी चंद्रावती आ राजा सलहेस क' सपना में अबै छथि आ दुनु गोटें कें एक ठाम राजा कुलेसर क' बगिया मे भेंट करबाल लेल कहै छथि.
 लेकिन सलहेस चंद्रावती सं विवाह क' ल' मना क' दै छथि. राजा सलहेस कें बंदी बना लेल जाएत अछि. सभटा एतहि पढ़ब? टिकट लिए आ नाटक देख' जाऊ. 